
Tasg 1: 252 o eiriau
Rydw i wedi dewis y llyfr ‘Dyna Beth Dwl!’ a gafodd ei addasu i’r Gymraeg gan Helen Emanuel Davies. Mae nifer o themâu diddorol yn y llyfr yma, megis y gaeaf, anifeiliaid a chysgaduriaid. Gan mae Nadolig yw thema’r dosbarth, ac oherwydd y iaith syml a’r lluniau deniadol yn y llyfr, mae’n ddelfrydol ar gyfer y dosbarth derbyn a derbyn cynnar. Cyniga’r llyfr ei hun ar gyfer dysgu am nifer o nodweddion ieithyddol. Gwelir nifer o enghreifftiau o ailadrodd geiriau penodol megis “’Crwban allan yn y gaeaf?’” a “Cragwen.” Hefyd mae defnydd amlwg o ansoddeiriau megis “tŷ cynnes braf”. Mae'r ddwy elfen yna, yn ogystal â’r technegau arddull eraill a ddefnyddir yn y llyfr, yn golygu bod cyfle i ymestyn geirfa’r plant, gan weld cynnydd amlwg yn eu hiaith llafar. Dwi’n gobeithio erbyn ddiwedd y sesiwn, y bydd y plant yn medru adnabod synau mewn geiriau yn fwy hyderus, gan ddefnyddio’r geiriau newydd y maent wedi dysgu o fewn eu hiaith lafar eu hunain. Ar gyfer y gweithgaredd, fel adnodd rydw i wedi paratoi ddis lluniau a oedd yn cynnwys lluniau o wahanol elfennau o’r stori. Roedd y plant yna yn cael y cyfle i daflu’r dis, gan drafod y synau yn y gair yn y llun. Bydd angen i mi wahaniaethu pum gwaith, gan sicrhau bod y gwaith yn addas i bob plentyn. Mae’n bwysig wrth gwblhau'r gweithgareddau yma, bod cwestiynau yn cael eu gofyn, er mwyn rhoi cyfle i’r plant i feddwl yn estynedig ac i ddeall y stori ymhellach.

Tasg 2: 
[bookmark: _GoBack]https://youtu.be/4a37WMuRTeM

Tasg 3: 1609 o eiriau
Mae “darllen storïau yn cefnogi darllen a datblygiad iaith y plant mewn llawer o ffyrdd,” (Browne, 2007, t.69) gan ymestyn eu geirfa, eu gwybodaeth am iaith ysgrifenedig, a’u dealltwriaeth am sut caiff testunau gwahanol eu strwythuro. Gwelir felly pa mor hanfodol yw hyrwyddo darllen o fewn y dosbarth, gan ddarllen storïau yn dorfol fel dosbarth cyfan. Hollbwysig yw datblygu mwynhad y plentyn at ddarllen, ac fel dyweda Donaldson (2015, t.48), mi fydd y cwricwlwm newydd yn cynnwys maes dysgu a fydd “yn gallu creu cariad at ddarllen a fydd yn cyfoethogi bywydau ac yn cyfrannu at les yn awr ac yn y dyfodol.” Hynny yw, mae hyrwyddo darllen yn y dosbarth gan uwcholeuo ei bwysigrwydd a’r pleser a cheir ganddo, yn gallu cael dylanwad enfawr yn dysgu’r plentyn ar draws y cwricwlwm, ond yn enwedig o fewn y maes iaith. Yn y dasg yma felly, penderfynais ddarllen stori ysgafnfryd, llawn antur, oedd yn cynnwys cymeriadau cyffrous, o’r enw ‘Dyna Beth Dwl!’. Stori am grwban yw hi oedd ddim eisiau cysgu yn ystod y gaeaf, ond oedd eisiau gweld y byd tu allan. Darllenais y llyfr nifer o weithiau gyda’r plant, gan gynnal gweithgareddau yn seiliedig ar y llyfr. Yn yr achos yma, cynhaliais weithgaredd iaith oedd yn rhoi’r cyfle i’r plant i daflu dis mawr a lluniau o’r stori arno. Gwelir cyflwyniad i’r dasg yma yn fideo, sydd yn cynnwys y dosbarth cyfan, ond yn y dasg ei hun roedd y plant yn cyd-weithio o fewn eu grwpiau dosbarth, gyda phlant o fewn yr un gallu a hwy. Roeddynt yna yn cael y cyfle i drafod synau cychwynnol a gorffennol y geiriau o’r lluniau yna (er enghraifft ‘eira’), gan ysgrifennu'r llythrennau priodol i lawr ar fwrdd gwyn. Bwriad y gweithgaredd felly oedd ymestyn dealltwriaeth y plant o’r synau a’r strwythur mewn geiriau, a hefyd ymestyn eu geirfa, gan hyrwyddo’r sgil o “adnabod nifer cynyddol o synau llafar a’u cysylltu â llythrennau” o’r cwricwlwm (2015, t.19). Yn y rhan yma o’r aseiniad, mi fyddai’n adfyfyrio ar y darllen a’r gweithgaredd, gan nodi agweddau da, a ble gellir gwella.
	Wrth baratoi i ddarllen y llyfr, roedd yn hanfodol fy mod i’n dod i nabod y plant ac yn cychwyn deall eu gallu. Roedd angen i mi ystyried pa dechnegau fyddai’n cadw ffocws y plant, yn enwedig wrth ddarllen llyfr iddynt. Un strategaeth a ddefnyddiais felly er mwyn gwneud hyn, a chyfleu'r awyrgylch yn y stori, oedd newid dôn fy llais yn ystod y golygfeydd gwahanol. Helpodd hyn y plant i ddeall a ddilyn y plot yn llwyddiannus, gan uniaethu gyda’r cymeriadau. Fel dyweda Graham a Kelly (2008, t.73); “Mae’r ffordd rydyn ni’n darllen yn uchel i blant yn cynnig model iddynt ddatblygu steil ‘darllen yn uchel’ eu hunain.” Trwy wrando arna i felly, bydd y plant yn medru efelychu'r hyn roeddwn i’n ei wneud, gan ddefnyddio’u llais i gyfleu'r teimlad yn y stori. Yn ogystal â hynny, er mwyn ymestyn geirfa'r plant, a phwysleisio ar eiriau pwysig, ail-adroddais nifer o eiriau allweddol megis enwau anifeiliaid a phethau gaeafol. Er hynny teimlaf gyda rhai o’r geiriau mwyaf anghyfarwydd, yn benodol y berfau, nad oeddwn i wedi eu trafod digon gyda’r plant. Byddai cynnal drafodaeth, gan wrando a chynnig adborth ar sylwadau’r plant wedi ymestyn eu geirfa hyd yn oed yn fwy. Byddai llais y plentyn hefyd wedi cael ei hyrwyddo o fewn y wers. Fel esbonia Curtis (2006, dyfynnwyd yn Goodwin, 2011, t.35) “y mwyaf o eiriau sydd gan blant yn eu geirfa lafar, y mwyaf tebygol yw hi y bydden nhw yn gallu prosesu geiriau printiedig, ac felly dysgu geiriau newydd.” Mae angen sicrhau felly fy mod yn cymryd pob cyfle i ehangu geirfa lafar ac ysgrifenedig y plant, gan drafod geiriau newydd, ac felly'r gobaith yw bod mwy o lwyddiant yn eu darllen annibynnol.
	Yn y cyfnod sylfaen, mae gwthiad mawr heddiw i hyrwyddo dysgu trwy chwarae. Eglura Bruce (2011) bod “dogfennau fframwaith cwricwlwm y pedair gwlad yn y DU yn pwysleisio pwysigrwydd dysgu trwy chwarae.” Uwcholeuodd fy mentor y pwysigrwydd o gael gweithgareddau ymarferol a gwrthrychau arbennig yr oedd y plant yn medru archwilio a’u defnyddio er mwyn cefnogi’r dysgu. Penderfynais fel adnodd felly, i gynnal gem ble roedd dis mawr â lluniau o’r stori arno, ble trafodir ac ysgrifennir ar fyrddau gwyn y synau yn y gair. Trwy hyn, roedd y plant yn dysgu trwy chwarae, gan weld elfennau o’r stori yn weledol. Nid yn unig oedd y gweithgaredd yma yn datblygu sgiliau Cymraeg y plant ac yn ateb gofynion y nod, ond o achos y ffaith bod y plant yn frwdfrydig i gymryd rhan, roedd y cynnydd yma yn cael ei wneud i’w llawn botensial. Er hynny, roedd diffyg mawr o unrhyw wrthrych neu elfen weledol yn ystod y ddarllen o’r stori, ac o achos hynny, teimlaf roedd angen i mi ddenu sylw a ffocws y plant yn ôl ar gyfer y dasg. Hynny yw i raddau roedd y plant wedi colli diddordeb yn y stori erbyn y diwedd. Byddai cael pypedau o’r cymeriadau yn y stori, neu wrthrych arbennig arall, wedi rhoi’r cyfle i archwilio sut roedd y cymeriad yn teimlo, ac wedi gwneud i’r plant i deimlo fel eu bod yn rhan o’r stori. Byddai gwneud rhywbeth fel hyn wedi cael byd o wahaniaeth, ac eto wedi helpu’r plant i ddeall y stori yn well.
Fel gwelir ynghynt, mae trafodaeth yn adnodd hollbwysig. Credaf fod dysgu gan siarad gyda chyfoedion weithiau yn fwy effeithiol na’r hyn y mae’r athro yn dweud. Fel dyweda Vygotsky (1978); “Trwy roi ymarfer mewn siarad gydag eraill i’n myfyrwyr, rydym yn rhoi fframiau i feddwl yn annibynnol iddynt.” Wrth gynnal y cyflwyniad i’r gweithgaredd felly, ymdrechais i roi cyfle i’r plant i drafod ymysg ei gilydd y synau ac ystyr y geiriau, gan ddefnyddio’r strategaeth meddwl, paru, rhannu. Yn y dasg ei hun, roedd y plant eto yn cael y cyfle i drafod, ond fel grŵp bach. Golyga hyn, yn hytrach na bod yr ateb yn cael ei roi iddyn nhw, eu bod yn cael y cyfle i ddatrys y broblem, gan gyd-weithio a dysgu o'i gilydd. Roedd y dechneg yma yn llwyddiannus iawn, gydag atebion cywir yn aml yn cael eu rhoi fel adborth, ac roedd hefyd golygu fy mod i’n medru asesu dysgu plant penodol trwy wrando ar eu hatebion a chynnig adborth yn ôl. Cytuna Spendlove (2009, t.3) gyda gwneud hyn trwy ddweud; “Mae adborth yn ganolog i asesu ar gyfer dysgu.” Er hynny, o fewn y ddarllen o’r stori, er bod rhai cwestiynau a oedd yn sbarduno trafodaeth dosbarth, roedd diffyg amlwg o gwestiynau penagored. Mi roedd y drafodaeth yn aml yn fyr, gydag atebion un gair yn cael eu rhoi. Byddai cwestiynau penagored wedi ymestyn dealltwriaeth y plant o’r stori a’r iaith, gan arwain at drafodaeth ddyfnach gyda gwahanol syniadau yn cael eu cynnig. Fel dyweda Cremin a Burnett (2018, t.280); er mwyn datblygu sgiliau meddwl y plant, “mae’n bwysig gofyn cwestiynau penagored, cythruddol a phlentyn-canolog.” Mae angen i mi felly, sicrhau bod cwestiynau fel hyn, er mwyn cael y mwyaf allan o’r drafodaeth a gweld cynnydd sylweddol yn nealltwriaeth y plant.
Dyweda Pritchard (2008, t.80) “dylai gwaith y mae athro yn disgwyl i blentyn ei gwblhau, bod ar lefel addas o galedrwydd i’r plentyn.” Yn y gweithgaredd yr wyf i wedi ei ddisgrifio felly, mi wnes i addasu’r gwaith i allu pum grŵp. Roedd y grŵp gwaelod yn gweithio ar adnabod synau cyntaf geiriau syml, gyda’r grwpiau mwy galluog yna yn gweithio ar nifer fwy o eiriau anoddach, ac yna’r grŵp mwyaf galluog yn gweithio ar sŵn olaf a sillafiad cyffredinol y gair. Yn sicr roedd y gwahaniaethu yma yn gam positif gan fod geirfa pob plentyn yn cael ei ehangu, gyda chymhwysedd a dealltwriaeth ieithyddol pob plentyn yn symud i’r lefel nesaf. Hynny yw, roedd continwwm yn nealltwriaeth pob plentyn. Serch hynny, un gwendid a welwyd oedd y cynllunio o beth oedd am ddigwydd ar ôl y gweithgaredd. Yn amlwg roedd tasgau eraill wedi eu paratoi, ond teimlaf y byddai cynllunio rhywbeth yn fwy cysylltiedig i’r brif dasg wedi bod yn fwy o fydd i’r plant. Gweithgaredd megis cuddio lluniau o’r stori o gwmpas yr ystafell, gyda’r plant yn ceisio dod o hyd iddynt a’i gysylltu gyda llythyren. Byddai rhywbeth fel hyn wedi cyfoethogi’r brif dasg hyd yn oed yn fwy, ac wedi unwaith eto bwrw nod y wers. Byddai defnyddio system sgorio yn fy ngweithgaredd hefyd wedi  ysgogi’r plant i weithio’n galetach. Yn y dyfodol, mae angen i mi gynllunio’r wers gyfan yn fwy gofalus.
Wrth adfyfyrio ar y ddarllen o’r stori a’r gweithgaredd felly, gallaf ddiddwytho bod pethau da a phethau i wella yn y wers. Ar gyfer darllen llyfrau yn y dyfodol, credaf dylwn i ddefnyddio mwy o wrthrychau gweledol, arbennig yn ystod y stori er mwyn ddenu’r plant i mewn i’r stori, gan hefyd rhoi’r lluniau o’r stori ar y sgrin. Mae angen hefyd cynnig amser i drafod ystyr rhai o’r geiriau mwy anghyfarwydd, gan ddefnyddio cwestiynau penagored i sbarduno trafodaeth. Byddai gwneud y pethau yma yn eu paratoi ar gyfer darllen annibynnol yn y dyfodol. Wedi’r cyfan fel dywedodd Einstein (1954, t.62); “Dylai’r datblygiad o’r gallu cyffredinol i feddwl a barn annibynnol wastad cael ei roi yn y blaen, dim y caffael o wybodaeth arbennig.” O ran y gweithgaredd, teimlaf fod angen sicrhau fy mod yn cynllunio’r gweithgareddau eraill i gysylltu â’r brif dasg, a hefyd asesu dealltwriaeth y plant ar ddiwedd y dasg, efallai trwy ofyn cwestiynau cyflym. Ar y cyfan dwi’n credu bod y gweithgaredd yn un llwyddiannus, a oedd yn sicr yn ehangu dealltwriaeth ieithyddol y plant o synau mewn geiriau, ac o eiriau newydd.

Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad
· Pa anifeiliaid sydd yn y llyfr yma?
· Darllen y stori:
· Tynnu sylw at beth sydd yn y lluniau
· Gofyn i’r plant beth sydd wedi digwydd
· Tybed...
· Tynnu sylw at yr anifeiliaid
· Cwestiynu
· Cyflwyno’r dis lluniau i’r plant, gan ddangos pa luniau sydd ar y dis
· Bydd plentyn yna yn rowlio’r dis ac yn dangos i weddill y dosbarth beth yw’r llun
· Bydd angen i’r plant wedyn i drafod mewn parau beth yw’r llythyren gyntaf, a beth yw’r llythyren olaf o’r gait yn y llun
· Bydd llun newydd yna yn cael ei roi yn y dis, gyda’r broses yn cael ei ail-adrodd
· Esbonio i’r plant, bod rhai ohonyn nhw yn mynd i fod yn gwneud y gêm yma, gan esbonio ble mae’r gweddill yn mynd
	Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu): 
· (Bwrdd Glas - Staff) = Haul (1) ac Eira a Chymylau (2)
Gem gyda dis - Lluniau yn cael eu rhoi ar ddis ac yna bydd y plant yn ysgrifennu llythyren gyntaf/olaf y gair ar fwrdd gwyn. Bydd y lluniau yna yn cael eu newid.
· Haul - Sŵn cyntaf a sŵn olaf y gair
· Lleuad - Sŵn cyntaf + geiriau anoddach
· Sêr - Sŵn cyntaf y gair
· Eira a Chymylau - Sŵn Cyntaf + geiriau haws

Lluniau o’r stori
Byrddau gwyn
Beiros bwrdd gwyn
Cownteri
Bocs eira
Lluniau a geiriau
Papurau Llun
Paent a brwshys
Llythrennau cyntaf enwau
Gwlân Cotwm
Glud
Pensiliau
Tudalennau Ysgrifennu

Sŵn
Llythyren
Ffurfio
Siâp
Llun
Ysgrifennu

	· Bodiau
· Meddwl, paru, rhannu
· Dysgu o gyfoedion
· Gweithio mewn grŵp
· Cwestiynau

	
	Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu)
· (Ystafell Greadigol) = Eira a Chymylau (1) a Sêr (2)
Plant yn defnyddio bocs sydd gyda gwlân cotwm ynddo - gan ddewis llun a gair. Byddent yna yn defnyddio’r tudalen llun, gan baentio’r llun ac ysgrifennu’r gair.
	
	

	Diweddglo
· Gweithgaredd dis - ymarfer llythyren gyntaf a’r llythyren olaf gyda’r plant
	Cyfleoedd i ddysgu’n annibynnol: (Staff yn gwylio’r ddau)
· (Ystafell Greadigol) = Sêr (1) a Lleuad (2)
Creu llythyren gyntaf eu henw nhw allan o wlân cotwm (gan ei wneud o i edrych fel eira) + ac yna ymarfer ysgrifennu’r llythyren ar y tudalen

· (Cyfrifiaduron) = Lleuad (1) a Haul (2)
Plant yn cwblhau gweithgareddau TGCh ar y cyfrifiadur – ‘Ffrindiau’r wyddor’ + ‘Tedi’
	
	

	Ymdriniaeth o’r cwricwlwm (ystod a sgiliau)
“defnyddio lluniau i’w helpu i ddadelfennu geiriau a deall y testun”
“gwahaniaethu rhwng llythrennau”
“adnabod nifer cynyddol o synau llafar a’u cysylltu â llythrennau”
“copïo ac ysgrifennu llythrennau, geiriau ac ymadroddion, e.e. o’r amgylchedd neu rai sydd wedi eu modelu gan yr ymarferydd”

	Llythrennedd (FfLlRh)  
Gweler ymdriniaeth o’r cwricwlwm
	Rhifedd (FfLlRh)
“cyflwyno’u gwaith ar lafar, ar ffurf llun ac yn ysgrifenedig, a defnyddio amrywiaeth o ffyrdd i gyflwyno data a gasglwyd”

	FfCD    
“rheoli dyfeisiau drwy roi cyfarwyddiadau iddynt”
	Meddwl   
“Pennu’r broses/dull gweithio a’r strategaeth”
	ADCDF

